मगर केवल इससे बात नहीं बनने वाली।
अधिकतर महिलाएं पुरुषों से कुछ उम्मीद रखती हैं।
ये ऐसी बातें हैं जो कि सोना-चांदी, हीरा-मोती या चांद दे देने से भी पूरी नहीं हो सकतीं।
इसलिए रिलेशनशिप सीक्रेट्स को हर पुरुषों को जान लेनी चाहिए।
हर पुरुष व नारी किसी ना किसी रिश्ते की डोर से बंधे होते हैं और वास्तव में नारी के बिना किसी रिश्ते की कल्पना नहीं कर सकते।
- मां-बहन
- पत्नी-गर्लफ्रेंड
- दोस्त-अजनबी
हालांकि इन रिश्तों को निभाने की ज़िम्मेदारी स्त्री-पुरुष दोनों पर होती है।
शॉपिंग, सुख-सुविधा की चीज़ें तो महिलाएं मांग लेती हैं मगर कुछ चीज़ें ऐसी होती है जो कि कोई महिला आपसे मांग नहीं सकती।
ऐसी बातों को हमें समझने की जरूरत है।
अगर ये बात आप समझते और निभाते हैं तो बहुत अच्छी बात है और नहीं जानते तो इस वीमेंस डे-2019 (Women's Day) उन्हे जान लें।
1. नैतिक जिम्मेदारी
© Shutterstock
नैतिकता के मामले में पुरुषों पर अक्सर सवाल उठते रहते हैं। इस बात को लेकर अक्सर पुरुष और स्त्री के बीच में विवाद भी देखने को मिलता है। इसलिए हमें नैतिक ज़िम्मेदारी लेनी चाहिए। वैसे भी हर नारी चाहती है कि पुरुष उनके साथ बेहतर ढंग से रहें।
खुल कर करें बात
आप मां, पत्नी, दोस्त आदि के साथ खुलकर बात करें। अगर आपको किसी बात से दिक्कत हो रही है तो अप्रत्यक्ष रूप से कॉमेंट पास करके या किसी बहाने लड़ने की बजाय उस मुद्दे पर खुलकर बात करनी चाहिए। खुल कर बात करने की आदत से हेल्दी रिश्ता बना रहता है।
वफ़ादारी
नैतिकता की अगर आप बात कर रहे हैं तो आपको वफ़ादारी नहीं भूलनी चाहिए। आप पत्नी या बहन किसी के साथ वफ़ादार बने रहें। इससे आप पर विश्वसनीयता बनी रहेगी।
अफवाह ना फैलाएं
अगर कोई अजनबी लड़की आपके साथ सोशल मीडिया या किसी तरीके से बातचीत कर रही है तो उसके बारे में अफवाह ना फैलाएं। साथ ही यदि कोई लड़की आपके साथ किसी बात को लेकर अनबन कर लेती है तो भी उसके बारे में अनाप-शनाप ना फैलाएं।
जिम्मेदारी समझें
अगर आप पुरुष हैं तो आपको केवल हक़ जताने का अधिकार नहीं है। हक़ जताने के साथ-साथ आपको अपने रिश्ते को बखूबी निभाने की ज़िम्मेदारी पता होनी चाहिए।
2. संवेदनशील बनें
© Shutterstock
आपको कुछ मामलों को लेकर कठोर बनना चाहिए मगर रिश्ते को लेकर संवेदनशील होना ज़रूरी है। अगर आप संवेदनशील नहीं है तो रिश्ता निभाना बहुत मुश्किल हो सकता है। आपके अंदर सांस-खून की तरह दया, प्यार, केयरनेस आदि होना चाहिए।
सम्मान दें
हर कोई सम्मान का भूखा होता है। खासकर नारी, क्योंकि ये सदियों से प्रताड़ना व तिरस्कार झेलते आ रही हैं। हमें दकियानूसी बातों को छोड़कर महिलाओं को दिल खोलकर सम्मान देना चाहिए।
भावनाओं को समझें
अगर आपकी मां, बहन या पार्टनर किसी बात को लेकर नाराज हैं या रो रही हैं तो उसे नज़रअंदाज़ ना करें।
- ये तो पुरानी आदत है
- नाराज रहो, मेरा क्या कर लोगी
- ऐसे ही रोती रहो
- रोने की तो परंपरा बन गई है
आप इन सभी बातों को आज से ही भूल जाएं। आप उनको समझें और अहसाल दिलाएं कि आप हर कदम उनके साथ हैं।
छोटी बातों का रखें पूरा ख्याल
महिलाओं को आप भले ही महंगी चीज़ें लाकर दें या ना दें मगर उनकी छोटी बातों को पूरा करें। यदि उनको गोलगप्पा (पानी पुरी) खाने या कहीं जाने का मन हो रहा है तो उसे अवश्य पूरा करें। केवल अपनी बातें ही ना मनवाएं।
3. सामाजिक समानता
© Film Rajneeti
घर हो या बाहर उनके साथ एक जैसा व्यवहार करें। शॉपिंग मॉल, शादी, पार्टी या कोई भी जगह हो उनको सम्मान दें। अगर आप कुर्सी पर बैठे हैं तो उनको भी बराबरी वाली जगह पर बैठने दें। सम्मानजनक भाषा के साथ बात करें। इसके अलावा कभी भी डांट फंटकार कर ना बुलाएं।
हौंसला बढ़ाएं
अगर कोई महिला कुछ करना चाहती है तो उसका हौंसला बढ़ाने का काम करें। जैसे- यदि वह बाइक-कार चलाना, सैनिक या पुलिस, नेता बनना आदि चाहती है तो उनका साथ दें। इसके अलावा अगर वह कुछ बेहतर काम करती हैं तो उनकी तारीफ करने से ना चूकें।
समर्थन दें
कई बार ऐसा होता है कि सपोर्ट ना मिलने के कारण महिलाएं अपनी उम्मीद को दबा देती हैं। इससे उनकी प्रतिभा व आत्मविश्वास मर जाते हैं। इसलिए पुरुष होने के नाते आपको ऐसे मौके पर साथ देना चाहिए।
दें पूरी आज़ादी
जिस तरह से आप सारी चीज़ों को करने के लिए आज़ाद हैं। ठीक उसी तरह महिलाओं को भी रहने दें। आप उनको रोकने का प्रयास ना करें। हां, यदि उससे कुछ नुकसान हो सकता है तो आप उनको समझाने की कोशिश कर सकते हैं।
आपने इस महिला दिवस पर क्या किया? यदि आपको हमारा आर्टिकल अच्छा लगा हो तो कॉमेंट करके ज़रूर बताएं।
MXP हिंदी टीम सभी महिलाओं को सैल्यूट करता है।